**Príloha 9**

**Individuálne plánovanie v zariadení**

Pri individuálnom plánovaní je potrebné upozorniť na princípy, ktorým by malo zodpovedať nielen individuálne plánovanie ale celá realizácia sociálnych služieb, dotýkajúca sa všetkých druhov sociálnych služieb. Medzi takéto princípy radíme:

* Princíp normality
* Princíp autonómie
* Princíp rešpektu
* Princíp rovnosti

Tieto princípy chápeme ako orientáciu na to, čo je normálne s akceptovaním slobodnej voľby a rešpektovaním individuality človeka, ktorý je vo svojich právach rovnocenný s ktorýmkoľvek iným bez ohľadu na farbu jeho pleti, ekonomické zázemie alebo sociálne či zdravotné znevýhodnenie. V praxi to znamená, že sociálna služba by mala prijímateľovi umožniť život, prácu, vzdelanie, sociálne vzťahy či prístup verejnosti, ktorý je bežný pre iného človeka, ktorý sa neocitol v sociálnej izolácii. Tento prijímateľ má mať možnosť slobodne sa rozhodovať a dôveru v jeho schopnosť samostatne konať, čo v jeho prípade môže znamenať naplnenie práva na slobodu. Tento prijímateľ bude prijímaný verejnosťou aj poskytovateľom služby ako jedinečná osobnosť, ktorá má svoje vlastné vnímanie aj prežívanie a vyžaduje si na seba zameraný individuálny prístup. Napokon princíp rovnosti pripomína platnosť základných ľudských práv a zdôrazňuje partnerský, rovnocenný vzťah pracovníka služby s prijímateľom. (Cangár – Cangárová - Nincová, 2014).

 Predstavené princípy považujeme za univerzálne a tiež sa prikláňame k názoru, že každá sociálna služba s cieľom pomoci prijímateľa a jeho spokojnosti by sa mala nimi riadiť. Individuálne plánovanie v sebe nesie isté špecifiká, preto spomínané princípy dopĺňame špecifickými podmienkami.

1. **Aktívna kooperáciu poskytovateľa s prijímateľom a jeho sociálnou sieťou**

Touto podmienkou opätovne zdôrazňujeme význam účasti prijímateľa na plánovaní sociálnej služby, ktorá sa má odvíjať od jeho individuálnych potrieb. Dôležitú úlohu zohráva aj prítomnosť sociálnej siete prijímateľa, jeho rodiny, priateľov, ktorí spolupracujú pri riešení nepriaznivej sociálnej situácie s cieľom zabezpečiť mu nezávislý život.

1. **Objektívnosť**

Objektívnosť v procese individuálneho plánovania vidíme v nastavení cieľov plánovania, založených na nezaujatom, komplexnom zmapovaní potrieb, schopností, záujmov, toho, čo prijímateľ chce, ale aj toho, čo nechce.

1. **Fungovanie v prostredí**

Prijímateľ sa často nachádza v  situácii, kedy mu jeho momentálny stav nedovoľuje návrat do jeho prirodzeného prostredia. Individuálne plánovanie má hľadať všetky možnosti fungovania prijímateľa v čo najprirodzenejšom prostredí. Táto podmienka nám má pripomínať, že rehabilitácia, akákoľvek podpora a následný návrat do prirodzeného prostredia bude vždy najvyšším cieľom sociálnej služby.

1. **Komplexnos**ť

Individuálny plán je nadradený nad ostatnými plánmi starostlivosti. Komplexnosť v procese individuálneho plánovania znamená venovať pozornosť všetkým stránkam osobnosti prijímateľa a spomínané rehabilitačné, pracovné či rizikové plány sú jeho súčasťou. Individuálny plán je obrazom prijímateľa v celej jeho podobe a od tohto obrazu sa odvíja jeho ďalšie smerovanie.

1. **Koordinovanosť**

Ak má byť individuálny plán komplexný, nutne je potrebné, aby sa na jeho tvorbe, realizácii a prehodnocovaní zúčastňovali odborníci z oblastí, v ktorých prijímateľ potrebuje podporu. Účasťou spolupracujúcej sociálnej siete podporíme úspešnosť prijímateľa v jednotlivých etapách plánovania a realizácie sociálnych služieb. Skoordinovať stretnutia podporného tímu a realizáciu krokov v závislosti od naliehavosti problému, sú rovnako podmienkami úspechu plánovania.

1. **Legálnosť**

Touto podmienkou máme na mysli transparentnosť procesu formou vedenia dokumentácie. Individuálny plán zhrňuje obraz prijímateľa, stanovené ciele, konkrétne pomenované jednotlivé etapy, zodpovedné osoby i časový plán realizácie a hodnotenia. (Cangár ed., 2015)

 Princípy a podmienky individuálneho plánovania, ktoré sme predstavili, dopĺňa aj Zákon o sociálnych službách v prílohe č. 2, kde popisuje zásady procesu individuálneho plánovania. Venuje sa identifikácii potrieb, stanoveniu cieľov, metódam a plánu práce ako aj hodnoteniu plánovania.

Prijímatelia sociálnych služieb sú aktívne zapájaní do tvorby a realizácie svojich Individuálnych plánov prostredníctvom individuálnych stretnutí, pričom pracujú spoločne na cieľoch IP so svojimi kľúčovými zamestnancami, odbornými zamestnancami DSS a ďalšími členmi podporných skupín.

**Proces koordinácie a realizácie individuálneho plánovania v zariadení**

Proces koordinácie a realizácie individuálneho plánovania je personálne zabezpečený koordinátormi, kľúčovým pracovníkom a realizátorom (pracovníčka v práčovni, kuchárka, upratovačka, inštruktor sociálnej rehabilitácie, údržbár, zdravotný personál).

**Kompetencie pre IP (vedomosti, zručnosti, postoje)**

|  |  |  |  |
| --- | --- | --- | --- |
|  | **Koordinátor IP**(sociálna pracovníčka, asistent sociálnej práce) | **Kľúčový pracovník IP** | **Realizátor IP****(**pracovníčka v práčovni, kuchárka, upratovačka, inštruktor sociálnej rehabilitácie, údržbár, zdravotný personál).  |
| **Vedomosti** | Pozná nástroje, princípy a procesy PCP a IPŠpecifické vedomosti (AAK, preterapia, podporované zamestnávanie ...) | Pozná nástroje, princípy a procesy PCP a IPŠpecifické vedomosti (AAK, preterapia, podporované zamestnávanie ...) | Nič špeciálne nie je potrebné |
| **Zručnosti** | Viesť a zapojiť ľudí, tímový hráčVedieť počúvaťKomunikačné zručnostiSchopnosť konštruktívnej reflexieZručnosti v používaní PCP a ďalších nástrojov IPFacilitácia stretnutí na podporu IP (so zamestnancami klientmi, rodinou, ďalšími osobami ) | Komunikačné zručnostiZručnosti v používaní PCP a ďalších nástrojov IPZručnosť pracovať v tímeEmpatia | Komunikačné zručnostiZručnosť pracovať v tímeÚprimnosť ako výsledok odstránenia strachu z omylov, zlyhaní, empatia a pod. |
| **Postoje** | Partnerský prístupRešpektovanie iných a svojej prácePodporovanie participáciePresvedčený PCPOtvorenosť voči komunite a poskytovaniu služieb v komuniteInovátor, otvorenosť voči zmenám | Partnerský prístupRešpektovanie iných a svojej prácePodporovanie participáciePresvedčený PCPOtvorenosť voči komunite a poskytovaniu služieb v komuniteInovátor, otvorenosť voči zmenám | Partnerský prístupRešpektovanie iných a svojej prácePodporovanie participácie |

**Koordinator IP**

* Koordinuje individuálne plánovanie určenej skupiny PSS
* Sleduje procesy IP (od vytvorenia až po vyhodnotenie IP)
* Vytvára podporný tím pre kľúčových zamestnancov a realizátorov
* Plánuje stretnutia k IP
* Vykonáva podporu / konzultácie ohľadom tvorby IP pre kľúčových zamestnancov
* Prenos informácií ku kľúčovým zamestnancom
* Facilituje prácu kľúčových zamestnancov, motivuje ich
* Komunikuje s vedením zariadenia
* Administruje tvorbu IP a celý proces jeho realizácie, pričom využíva prostriedky easy-read a prihliada na to, aby IP bol zrozumiteľný pre prijímateľa

**Kľúčový zamestnanec**

Má na starosti 1-5 prijímateľov.

Kľúčový zamestnanec aktívne spolupracuje s prijímateľom sociálnej služby, využíva nástroje PCP, podporuje PSS pri napĺňaní cieľov IP

* Odovzdáva informácie všetkým zúčastnením členom podporného tímu a realizátorom IP, potrebné pre uskutočnenie IP.
* Sleduje napĺňanie cieľov IP, overuje metódy a postupy, monitoruje, reflektuje priebeh realizácie, kontroluje záznamy, podklady, vyhodnocuje plnenie IP
* Spolupracuje s koordinátorom, realizátormi – zamestnancami a ďalšími osobami, ktoré na tvorbe IP participujú v rámci podporných skupín prijímateľov

**Realizátor IP**

* Realizuje ciele a úlohy vyplývajúce z IP
* Zaznamenáva činnosti, pripravuje podkladové materiály pre IP, napr. fotodokumentáciu, videozáznamy, easy-read pomôcky, materiál a pod.
* Spolupracuje pri vyhodnocovaní IP